
Rīgā 

Noteikumi par personas datu apstrādes sistēmas un Fizisko personu datu aizsardzības likumā noteikto reģistrējamo izmaiņu reģistrācijas valsts nodevu 





(prot. Nr.19  25.§)

 

Izdoti saskaņā ar likuma

"Par nodokļiem un nodevām"

10.panta otro daļu un

Fizisko personu datu aizsardzības

likuma 22.panta sesto daļu
 

1. Noteikumi nosaka valsts nodevas likmes par personas datu apstrādes sistēmas un Fizisko personu datu aizsardzības likumā noteikto reģistrējamo izmaiņu reģistrāciju Datu valsts inspekcijā, kā arī valsts nodevas maksāšanas kārtību un atvieglojumus.

 

2. Valsts nodevas likme par personas datu apstrādes sistēmas reģistrāciju Datu valsts inspekcijā ir 30 latu. Ja sistēmas pārzinis ir fiziska persona vai mazais uzņēmums likuma "Par uzņēmumu ienākuma nodokli" 17.panta pirmās daļas izpratnē, valsts nodevas likme ir 15 latu.

 

3. Valsts nodevas likme par Fizisko personu datu aizsardzības likumā noteikto reģistrējamo izmaiņu reģistrāciju ir 15 latu. Ja sistēmas pārzinis ir fiziska persona vai mazais uzņēmums likuma "Par uzņēmumu ienākuma nodokli" 17.panta pirmās daļas izpratnē, valsts nodevas likme ir 5 lati.

 

4. Par citām darbībām Datu valsts inspekcijā valsts nodevas likmes ir šādas:

4.1. reģistrācijas apliecības dublikāta izsniegšana – 10 latu;

4.2. reģistrācijas apliecības dublikāta izsniegšana, ja sistēmas pārzinis ir fiziska persona vai mazais uzņēmums likuma "Par uzņēmumu ienākuma nodokli" 17.panta pirmās daļas izpratnē, – 5 lati.

 

5. Valsts nodevu maksā pirms attiecīgā pieteikuma iesniegšanas.

 

6. Valsts nodevu ieskaita valsts pamatbudžetā.

 

7. Valsts nodevu nemaksā par personas datu apstrādes sistēmas reģistrācijas pieteikumā minētās informācijas grozīšanu, ja grozījums ir saistīts ar administratīvo teritoriju pārveidošanu, robežu vai nosaukuma maiņu, kā arī ar ielas nosaukuma vai ēkas numerācijas maiņu.

 

8. Valsts nodevu, kas noteikta šo noteikumu 2. un 3.punktā, neatmaksā, ja Datu valsts inspekcija ir pieņēmusi lēmumu atteikt personas datu apstrādes sistēmas reģistrāciju vai Fizisko personu datu aizsardzības likumā noteikto reģistrējamo izmaiņu reģistrāciju.

 

9. Valsts nodeva nav jāmaksā valsts un pašvaldību institūcijām.

